கேரளாவில் உள்ள பல சாலைகள் நிலச்சரிவில் சிக்கியிருப்பதால், மீட்புப் பணிகளிலும் நிவாரணம் கொண்டு செல்வதிலும் சிறிது சுணக்கம் ஏற்பட்டிருக்கிறது. தரை வழியாகச் செல்ல முடியாத இடங்களில் உள்ள மக்களை மீட்பதற்கு மேலும் சில ஹெலிகாப்டர்களைக் கேட்டிருக்கிறது கேரள அரசு. மிகப்பெரிய சேதத்தை ஏற்படுத்தியிருக்கிற இந்த வெள்ளத்தில் 2,23,139 பேர் 1,500-க்கும் அதிகமான முகாம்களில் தங்கவைக்கப்பட்டுள்ளனர். முகாம்களில் தங்கவைக்கப்பட்டுள்ள மக்கள், எந்தவித உடைமைகளையும் தங்களோடு எடுத்து வரவில்லை. அவர்களுக்குத் தேவையான அனைத்து உதவிகளையும் அரசும் தன்னார்வலர்களும் செய்து வருகின்றனர் .இன்று மழையின் அளவு சற்றே குறைந்துள்ள நிலையில், கல்பெட்டா, வயநாடு, பாலக்காடு போன்ற பகுதிகளில் வெள்ள நீர் படிப்படியாகக் குறைந்து வருகின்றது.